**Z á p i s n i c a**

**z 3. zasadnutia Obecného zastupiteľstva v Šalove**

**konaného dňa 13. marca 2023**

Prítomní: podľa pripojenej prezenčnej listiny

Prítomní poslanci: 4 poslanci

Neprítomný: 1 poslanec

**1. Otvorenie zasadnutia a schválenie programu rokovania**

Zasadnutie obecného zastupiteľstva otvorila a viedla starostka obce Mgr. Renáta Kassaiová.

Privítala všetkých prítomných na 3. zasadnutí OZ a konštatovala, že z piatich poslancov sú prítomní štyria poslanci. Neprítomný Zsolt Štugel. Obecné zastupiteľstvo vyhlásila za uznášania schopné.

Starostka obce požiadala doplnenie programu rokovania v bode 12. Rôzne nasledovne:

12a) Komunitný plán sociálnych služieb obce Šalov na programové obdobie 2023 – 2030

12b) Oznámenie zberovej spoločnosti Mikona plus s.r.o. Želiezovce

12c) Informácia o výsledku VK na pozíciu terénneho pracovníka

12d) Správa z obhliadky objektu administratívnej budovy vo vlastníctve obce

Starostka požiadala poslancov, aby sa k doplnenému programu rokovania OZ vyjadrili, a v prípade doplnili. Poslanci nemali námietky a ani žiadne návrhy na doplnenie programu, preto starostka požiadala poslancov o hlasovanie k doplnenému programu. Návrh na uznesenie predniesol člen návrhovej komisie.

**Doplnený program rokovania:**

1.Otvorenie zasadnutia a schválenie programu rokovania

2.Voľba návrhovej komisie, určenie overovateľov a zapisovateľa zápisnice

3.Správa o kontrole plnenia uznesení z predchádzajúceho zasadnutia

4.Správa o kontrolnej činnosti za II. polrok 2022 hlavnej kontrolórky obce

5.Návrh VZN č. 1/2023 o dodržanie čistoty a poriadku na území obce Šalov

6.Návrh rokovacieho poriadku Obecného zastupiteľstva v Šalove

7.Správa nezávislého audítora k účtovnej závierke za rok 2021

8.Určenie výšky príspevku obce na stravovanie pre dôchodcov

9.Návrh na vyhlásenie voľby hlavného kontrolóra obce

10.Návrh dodatku k Zmluve o nájme nebytového priestoru uzatvorenej s nájomcom 4G

commercium s.r.o., Malé Ludince

11. Návrh na odkúpenie pozemku

12. Rôzne

12a) Komunitný plán sociálnych služieb obce Šalov na programové obdobie 2023 – 2030

12b) Oznámenie zberovej spoločnosti Mikona plus s.r.o. Želiezovce

12c) Informácia o výsledku VK na pozíciu terénneho pracovníka

12d) Správa z obhliadky objektu administratívnej budovy vo vlastníctve obce

13. Interpelácia poslancov

14. Diskusia

15. Záver

Pozvánka s programom rokovania tvorí prílohu č. 1 zápisnice.

**Návrh uznesenia č. 28/2023**

Obecné zastupiteľstvo v Šalove

**schvaľuje**

doplnený program rokovania v bode 12. Rôzne:

12a) Komunitný plán sociálnych služieb obce Šalov na programové obdobie 2023 – 2030

12b) Oznámenie zberovej spoločnosti Mikona plus s.r.o. Želiezovce

12c) Informácia o výsledku VK na pozíciu terénneho pracovníka

12d) Správa z obhliadky objektu administratívnej budovy vo vlastníctve obce

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**2. Voľba návrhovej komisie, určenie overovateľov a zapisovateľa zápisnice**

Za členov návrhovej komisie starostka obce navrhla poslancov: Eva Molnárová, Ingrida Baranyaiová, Bc. Renáta Kassaiová

Za overovateľov zápisnice boli určení poslanci: Ľudovit Jakab, Eva Molnárová

Za zapisovateľa zápisnice z rokovania OZ bola určená: Alžbeta Čerbová.

Starostka obce požiadala poslancov, aby sa k zloženiu návrhovej komisie vyjadrili. Zo strany poslancov neboli žiadne pripomienky k zloženiu NK, preto jej zloženie bolo dané na hlasovanie. Návrh na uznesenie predniesol člen návrhovej komisie.

**Návrh uznesenia č. 29/2023**

Obecné zastupiteľstvo v Šalove na návrh starostky obce

**volí**

návrhovú komisiu v zložení: Eva Molnárová, Ingrida Baranyaiová, Bc. Renáta Kassaiová

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**3. Správa o kontrole plnenia uznesení**

Hlavná kontrolórka obce informovala poslancom, že na zasadnutí OZ dňa 14.12.2022 neboli prijaté žiadne ukladacie uznesenia.

Návrh na uznesenie predniesol člen návrhovej komisie.

Správa o kontrole plnenia uznesení tvorí prílohu č. 2 zápisnice.

**Návrh uznesenia č. 30/2023**

Obecné zastupiteľstvo v Šalove

**berie na vedomie**

informáciu hlavnej kontrolórky obce o kontrole plnenia uznesení

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**4. Správa o kontrolnej činnosti za II. polrok 2022 hlavnej kontrolórky obce**

Hlavná kontrolórka obce predložila správu o kontrolnej činnosti hlavnej kontrolórky na II. polrok 2022. Poslanci OZ k návrhu nemali žiadne pripomienky, preto starostka obce požiadala o prečítanie návrhu uznesenia, a následne dala na hlasovanie. Návrh na uznesenie predniesol člen návrhovej komisie

Návrh plánu kontrolnej činnosti hlavnej kontrolórky na II. polrok 2022 tvorí prílohu č. 3

**Návrh uznesenia č. 31/2023**

Obecné zastupiteľstvo v Šalove po prerokovaní programového bodu

**berie na vedomie**

Správu o kontrolnej činnosti za II. polrok 2022 hlavnej kontrolórky obce

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**5. Návrh Všeobecne záväzného nariadenia č. 1/2023 o dodržanie čistoty a poriadku na území obce Šalov**

Starostka obce predložila obecnému zastupiteľstvu návrh Všeobecne záväzného nariadenia č. 1/2023 o dodržanie čistoty a poriadku na území obce Šalov, ktorý bol doručený poslancom v predstihu na preštudovanie. Návrh VZN bol zverejnený dňa 28.2.2023 v zákonnej lehote na úradnej tabuli a na webovej stránke obce, počas zverejnenia neboli evidované žiadne pripomienky ani pozmeňujúce návrhy. Starostka požiadala poslancov, aby sa k návrhu vyjadrili. Poslanci OZ nemali žiadne pripomienky, starostka obce požiadala o prečítanie návrhu uznesenia, a následne dala na hlasovanie. Návrh na uznesenie predniesol člen návrhovej komisie.

Návrh Všeobecne záväzného nariadenia č. 1/2023 o dodržanie čistoty a poriadku na území obce Šalov tvorí prílohu č. 4 zápisnice.

**Návrh uznesenia č. 32/2023**

Obecné zastupiteľstvo v Šalove po prerokovaní

**schvaľuje**

Všeobecne záväzné nariadenie č. 1/2023 o dodržanie čistoty a poriadku na území obce Šalov s účinnosťou od 29.3.2023

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**6. Návrh Rokovacieho poriadku Obecného zastupiteľstva v Šalove**

V tomto bode programu bol prejednaný návrh Rokovacieho poriadku Obecného zastupiteľstva v Šalove, ktorý bol poslancom doručený v predstihu na preštudovanie na prípadné pripomienkovanie. V priebehu rokovania sa na návrh starostky a poslancov OZ vykonali úpravy v niektorých bodoch rokovacieho poriadku.

Následne poslanci OZ odporučili upravený návrh rokovacieho poriadku schváliť. Návrh na uznesenie predniesol člen návrhovej komisie.

Návrh Rokovacieho poriadku Obecného zastupiteľstva v Šalove tvorí prílohu č. 5 zápisnice.

**Návrh uznesenia č. 33/2023**

Obecné zastupiteľstvo v Šalove

**a) prerokovalon**

návrh Rokovacieho poriadku Obecného zastupiteľstva v Šalove

**b) schvaľuje**

Rokovací poriadok Obecného zastupiteľstva v Šalove

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**7. Správa nezávislého audítora k účtovnej závierke za rok 2021**

Správa nezávislého audítora k účtovnej závierke za rok 2021  bola doručená poslancom na preštudovanie. Starostka požiadala poslancov, aby sa k správe audítora vyjadrili. Poslanci OZ nemali žiadne pripomienky ani otázky, preto starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

Správa nezávislého audítora k účtovnej závierke za rok 2021  tvorí prílohu č. 6 zápisnice.

**Návrh uznesenia č. 34/2023**

Obecné zastupiteľstvo v Šalove

**a) berie na vedomie**

Správu nezávislého audítora k účtovnej závierke za rok 2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**8. Určenie výšky príspevku obce na stravovanie pre dôchodcov**

Starostka obce predložila dôvodovú správu o určení výšky príspevku obce pre dôchodcov na stravovanie s účinnosťou od 1.4.2023. Starostka požiadala poslancov, aby sa k návrhu vyjadrili. Poslanci OZ nemali žiadne pripomienky, a odporučili schváliť navrhovanú sumu. Starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

Dôvodová správu o určení výšky príspevku obce pre dôchodcov na stravovanie tvorí prílohu č. 7 zápisnice.

**Návrh uznesenia č. 35/2023**

Obecné zastupiteľstvo v Šalove

**a) prerokovalo**

výšku príspevku obce na stravovanie pre dôchodcov

**b) schvaľuje**

výšku príspevku obce na stravovanie pre dôchodcov v sume 1,00 € s účinnosťou od 1.4.2023

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**9. Návrh na vyhlásenie voľby hlavného kontrolóra obce**

Starostka obce informovala poslancov, že sa 14.5.2023 končí 6 ročné funkčné obdobie hlavnej kontrolórky obce. Z uvedeného dôvodu je potrebné vyhlásiť voľby hlavného kontrolóra v zmysle ust. § 18a zákona ods. 1 až 3 zákona č. 369/1990 Zb. o obecnom zriadení v znení neskorších predpisov. Predložila „Vyhlásenie volieb hlavného kontrolóra obce“, v ktorom sú uvedené všetky údaje potrebné k podaniu prihlášky a podrobnosti o spôsobe voľby hlavného kontrolóra. Starostka ďalej uviedla, že je potrebné zriadiť 3-člennú komisiu, a určiť osoby, ktoré budú prítomné pri otváraní obálok podaných prihlášok, zisťujú úplnosť prihlášok, dodržanie termínu a splnenie kvalifikačných predpokladov na výkon tejto funkcie. Skontrolované prihlášky následne predložia k verejnému hlasovaniu poslancom obecného zastupiteľstva. Starostka navrhla za členov komisie dvoch poslancov OZ, a to Bc. Renátu Kassaiovú a Evu Molnárovú a jedného zamestnanca OcÚ. Poslanci s návrhom súhlasili. Návrh na uznesenie predniesol člen návrhovej komisie.

Vyhlásenie volieb hlavného kontrolóra obce tvorí prílohu č. 8 zápisnice

**Návrh uznesenia č. 36/2023**

Obecné zastupiteľstvo v Šalove po prerokovaní návrhu na vyhlásenie voľby hlavného kontrolóra obce Šalov

**A) vyhlasuje**

v zmysle § 18a ods. 2 zákona č. 369/1990 Zb. o obecnom zriadení v znení neskorších predpisov voľbu hlavného kontrolóra Obce Šalov na deň 10.05.2023 o 16,00 hod., ktorá sa bude konať v budove obecného úradu na zasadnutí Obecného zastupiteľstva v Šalove

**B) schvaľuje**

spôsob a vykonanie voľby hlavného kontrolóra obce Šalov:

a) pred konaním voľby hlavného kontrolóra preskúma komisia zložená z 2 poslancov obecného zastupiteľstva a 1 zamestnanca obecného úradu podané prihlášky kandidátov, zisťuje úplnosť prihlášky, dodržanie termínu a splnenie kvalifikačného predpokladu na výkon funkcie hlavného kontrolóra.

b) kandidát, ktorý spĺňa stanovené podmienky, bude pozvaný na voľby hlavného kontrolóra,

c) kandidát, ktorý nespĺňa podmienky, bude písomne informovaný,

d) voľba hlavného kontrolóra sa uskutoční verejným hlasovaním poslancov obecného zastupiteľstva,

e) na zvolenie hlavého kontrolóra je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takú väčšinu nezískal, obecné zastupiteľstvo na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov.

V prípade rovnosti hlasov do druhého kola volieb postupujú všetci kandidáti s najväčším počtom hlasov. Pri rovnosti hlasov v druhom kole sa rozhoduje žrebom.

f) kandidát má právo v deň konania volieb vystúpiť na rokovaní obecného zastupiteľstva a prezentovať svoje predstavy o budúcom pôsobení vo funkcii hlavného kontrolóra.

**C) určuje pre hlavného kontrolóra**

1. 20 % pracovný úväzok

2. Pracovný čas: 4 hod. týždenne

3. Miesto výkonu práce: Obec Šalov – Obecný úrad

4. Funkčné obdobie sa začína dňom nástupu do práce, a to od **15.05.2023** do **14.05.2029**

5. Platobné podmienky sú určené v § 18c ods. 1 písm.a) a ods. 2 zákona o obecnom zriadení

6. Náplň kontrolnej činnosti: úlohy vymedzené v ust. § 18f zákona o obecnom zriadení

7. Požadované doklady na účasť vo voľbách na obsadenie funkcie:

* prihláška na obsadenie funkcie (s uvedením kont. údajov telefón, e-mail)
* profesijný životopis s prehľadom doterajšej praxe s uvedením pracovnej pozície,
* doklad o najvyššom dosiahnutom vzdelaní – úradne overená fotokópia
* výpis z registra trestov alebo údaje potrebné na vyžiadanie výpisu z registra trestov

písomný súhlas dotknutej osoby so spracovaním a zverejnením osobných údajov

podľa zákona č. 18/2018 Z. z. o ochrane osobných údajov a o zmene a doplnení

niektorých zákonov v znení neskorších predpisov za účelom konania voľby

hlavného kontrolóra obce

* čestné vyhlásenie o spôsobilosti na právne úkony v plnom rozsahu

8. Termín zaslania písomných prihlášok na obsadenie funkcie hlavného kontrolóra Obce Šalov v termíne **do** **26.04.2023 do 12,00 hod.**

9. Osoby prítomné pri otváraní obálok:

* Bc. Renáta Kassaiová, poslankyňa OZ
* Eva Molnárová, poslankyňa OZ
* 1 zamestnanec obecného úradu

**D) ukladá**

a) zabezpečiť zverejnenie vyhlásenia volieb hlavného kontrolóra obce na úradnej tabuli a na internetovej stránke obce,

b) po uplynutí lehoty podania prihlášok, tieto otvoriť za prítomnosti určených osôb, skontrolovať ich úplnosť a následne tieto predložiť obecnému zastupiteľstvu za účelom vykonania voľby hlavného kontrolóra

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**10. Návrh dodatku k Zmluve o nájme nebytového priestoru uzatvorenej s nájomcom 4G commercium s.r.o. Malé Ludince**

V tomto bode programu bol prerokovaný návrh dodatku k Zmluve o nájme nebytového priestoru uzatvorenej dňa 15.12.2020 s nájomcom 4G commercium s.r.o. Malé Ludince, ktorý sa týka zvýšenie úhrady za služby spojené s užívaním predmetu nájmu. Zvýšenie mesačného poplatku za služby starostka odôvodnila zvýšením nákladov za energie. Starostka požiadala poslancov, aby sa vyjadrili k návrhu zmluvy. Poslanci OZ nemali žiadne pripomienky, preto starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

Návrh dodatku k Zmluve o nájme nebytového priestoru uzatvorenej s nájomcom 4G commercium s.r.o. Malé Ludince tvorí prílohu č. 9 zápisnice.

**Návrh uznesenia č. 37/2023**

Obecné zastupiteľstvo v Šalove

**a) prerokovalo**

návrh dodatku k zmluve o nájme nebytového priestoru uzatvorenej s nájomcom 4G commercium s.r.o. Malé Ludince

**b) schvaľuje**

uzatvoriť Dodatok č. 1 k Zmluve o nájme nebytového priestoru zo dňa 15.12.2020 s nájomcom 4G commercium s.r.o. Malé Ludince o zvýšenie úhrady za služby spojené s užívaním nebytových priestorov na 100,00 € mesačne

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**11. Návrh na odkúpenie pozemku**

Starostka obce v tomto bode programu informovala poslancov, že majiteľka nehnuteľností Mária Zigiňová ponúkla obci na predaj nehnuteľnosti nachádzajúcich sa v k. ú. Šalov, v obci Šalov, evidovaných na LV č. 157, p. č. 417 a 418. Zrúcanina rodinného domu sa nachádza pri hlavnej ceste, kde sa už dlhšiu dobu nachádza komunálny odpad, ktorý už viackrát bol odstránený. Dohodnutá kúpna cena je 500,00 €. Kúpu nehnuteľností musí schváliť OZ. Ďalej uviedla, že ak sa odsúhlasí kúpa, stavbu sa odstráni, ktorá je už z časti zrútená. Poslanec Ľudovit Jakab sa opýtal na koho náklady odstránime stavbu. Starostka na pripomienku poslanca uviedla, že odstránenie stavby je už dohodnuté bezodplatne. Poslanci súhlasili s návrhom starostky, iné pripomienky nemali, preto starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

Písomný materiál k tomuto bodu programu tvorí prílohu č. 10. zápisnice.

**Návrh uznesenia č. 38/2023**

Obecné zastupiteľstvo v Šalove

**a) prerokovalo**

návrh na odkúpenie nehnuteľností nachádzajúcich sa v k. ú. Šalov v obci Šalov, evidovanej na LV č. 157 p. č. 417 o výmere 611 m2 ako zastavená plocha a nádvorie, na ktorej sa nachádza stavba – rodinný dom so súp. číslom 154 a p. č. 418 o výmere 660m2 ako záhrada

**b) schvaľuje**

odkúpenie nehnuteľností nachádzajúcich sa v k. ú. Šalov v obci Šalov, evidovanej na LV č. 157 p. č. 417 o výmere 611 m2 ako zastavená plocha a nádvorie, na ktorej sa nachádza stavba – rodinný dom so súp. číslom 154 a p. č. 418 o výmere 660 m2 ako záhrada, za kúpnu cenu 500,00 €, ktorá bude vyplatená do troch dní po oznámení povolení vkladu na katastri nehnuteľností

**c) poveruje**

právnu zástupkyňu obce na prípravu kúpnej zmluvy a  vykonanie všetkých úkonov spojených s návrhom na vklad

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**12. Rôzne**

**12a) Komunitný plán sociálnych služieb obce Šalov na programové obdobie 2023 – 2030**

V tomto bode programu starostka informovala poslancov, že okrem PHRSR obce Šalov na roky 2022 – 2027, obec má povinnosť v zmysle ust. § 80 zákona č. 448/2008 Z. z. v znení neskorších predpisov vypracovať aj strategický dokument Komunitný plán sociálnych služieb obce Šalov /KPSS/. V prípade ak obec nemá vypracovaný KPSS znemožňuje sa samospráve čerpať niektoré dotácie, ale predovšetkým efektívne plánovanie sociálnych služieb na svojom území. Na vypracovanie KPSS na programové obdobie 2023 – 2030 sme dostali od firmy Gemini Group s.r.o. Bratislava cenovú ponuku 450,00 € bez DPH. Starostka požiadala poslancov, aby sa vyjadrili k tomuto bodu programu. Poslanci OZ nemali žiadne pripomienky. Starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

Písomný materiál k tomuto bodu programu tvorí prílohu č.11 zápisnice.

**Návrh uznesenia č. 39/2023**

Obecné zastupiteľstvo v Šalove po prerokovaní programového bodu

**schvaľuje**

uzatvorenie zmluvy na vypracovanie Komunitného plánu sociálnych služieb obce Šalov na programové obdobie 2023 – 2030 s firmou Gemini Group s.r.o. Bratislava

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**12b)**

**Oznámenie zberovej spoločnosti Mikona plus s.r.o. Želiezovce**

Starostka obce v tomto bode programu informovala poslancom OZ o doručenom oznámení o úprave cien podľa miery inflácie v SR v roku 2022, podľa ktorého sa upravujú ceny za odvoz a uloženie odpadu platné od 1.4.2023. S Dodatkom č. 6 k zmluve č. 3108/2017 sa má riešiť zmluvný vzťah medzi objednávateľom Obcou Šalov, zhotoviteľom zberovej spoločnosti Mikona plus, s.r.o. Želiezovce a subdodávateľom EKOREAL, s.r.o. Košice, a to z dôvodu, že nie je dočasne možnosť na  ukladanie odpadu na Skládke odpadov Sikenica, nakoľko skládka je dočasne uzatvorená. V mesiaci február už odpad bol odvezený a uložený na Skládke odpadov Nána, kde vzdialenosť od obce je dvojnásobná 28 km, a preto aj náklady za odvoz sa nám zvýšia dvojnásobne. Starostka otvorila priestor na diskusiu k tomuto bodu rokovania. Hlavná kontrolórka uviedla, že treba riešiť odvoz odpadu s inou zberovou spoločnosťou, urobiť prieskum trhu firiem na odvoz komunálneho odpadu. Právna zástupkyňa obce odporúčala osloviť firmu Vialle Levice, ktorá vykonáva zber tiež. Molnárová uviedla, že Šalov je ďaleko od Nány ale aj od Levíc. Uzatvorenie dodatku poslanci neschválili, z dôvodu zvýšenia nákladov na odvoz, a odporúčali hľadať iné možnosti a jednať so zberovou spoločnosťou. Návrh na uznesenie predniesol člen návrhovej komisie.

Ozámenie zberovej spoločnosti o úprave cien podľa miery inflácie a Dodatok č. 5 k Zmluve č. 3108/2017 uzatvorenej s firmou MIKONA plus. s.r.o tvoria prílohu č. 12 zápisnice

**Návrh uznesenia č. 40/2023**

Obecné zastupiteľstvo v Šalove po prerokovaní programového bodu

**berie na vedomie**

informáciu starostky obce o doručenom oznámení o úprave cien podľa miery inflácie v SR za rok 2022 a Dodatku č. 6 k Zmluve č. 3108/2017 zberovej spoločnosti Mikona plus, s.r.o. Želiezovce

**neschvaľuje**

uzatvorenie Dodatku č. 6 k Zmluve č. 3408/2017 doručeného dňa 2.3.2023 so zberovou spoločnosťou Mikona plus, s.r.o. Želiezovce

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**12c) Informácia o výsledku VK na pozíciu terénneho pracovníka**

Starostka obce informovala poslancov o výsledku výberového konania na pozíciu terénneho sociálneho pracovníka, ktoré sa konalo 9.1.2023. Na základe ktorého bolo pracovné miesto obsadené od 16.1.2023. Starostka požiadala poslancov aby sa vyjadrili k tomuto bodu programu. Poslanci OZ nemali žiadne pripomienky, preto starostka obce požiadala o prečítanie návrhu uznesenia a následne dala na hlasovanie. Návrh na uznesenie predniesol člen návrhovej komisie.

**Návrh uznesenia č. 41/2023**

Obecné zastupiteľstvo v Šalove po prerokovaní programového bodu

**berie na vedomie**

informáciu starostky obce o výsledku výberového konania na pozíciu terénneho pracovníka, na základ ktorého bolo pracovné miesto obsadené od 16.1.2023

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**12d) Správa z obhliadky objektu administratívnej budovy vo vlastníctve obce**

Starostka obce informovala poslancov, že v mesiaci február nás osobne kontaktovala manažérka Miestnej akčnej skupiny Dolnohronské rozvojové partnerstvo pani Juhászová, a informovala sa na vhodný priestor v obci, kde by sa dalo postaviť detské ihrisko, ktoré nadobudlo OZ Lepší život Šalov z dotácie v rámci LEADER NSK na rok 2022. Podľa jej vyjadrenia priestor vedľa budovy, ktorú má v nájme občianske združenie, nie je bezpečné, nakoľko budova je v havarijnom stave, tú treba len zbúrať. Spolu sme urobili miestnu obhliadku na verejnom priestranstve vedľa ľudového domu, kde sa nachádza verejné ihrisko od roku 2018. Pani Juhászová odsúhlasila, že tam by bolo možne postaviť aj ďalšie prvky, preto občianske združenie daruje obci detské ihrisko alebo prvky, ktoré zaobstarali z dotácie, a následne nás má kontaktovať pán Zsemberi. Menovaným sa telefonicky dohodli termín stretnutia, avšak neprišiel. Neskôr sme sa náhodou stretli na ulici, a navrhla som aby sme sa išli pozrieť na terajšie detské ihrisko, kde by sa mohli umiestniť prvky detského ihriska. Menovaný navrhol, že máme zabezpečiť osoby, na montovanie detského ihriska. Starostka ho informovala, že montovanie detského ihriska mal by zabezpečiť dodávateľ, tak bolo a v našom prípade, nakoľko to musí byť urobené odborne. Ako pomocnú silu vieme poskytnúť brigádnikov. Od tej doby sa montáž nerealizoval.

Starostka obce ďalej informovala, že z dôvodu vyjadrenia pani Juhászovej, že budova je v havarijnom stave, a na dvore v žiadnom prípade nemôže byť zriadené detské ihrisko z dôvodu bezpečnosti detí, následne sme objednali obhliadku administratívnej budovy u autorizovaného stavebného inžiniera-statika stavby. Nakoľko máme budovu v nájme, a počas doby nájmu neboli vykonané bežné opravy súvisiace s obvyklou údržbou budovy, a nebola vykonaná ani čiastočná oprava strechy na náklady nájomcu, ktorá bola Uznesením OZ č. 111/2021 zo dňa schválená, budova postupne chátra a dostane sa do havarijného stavu. Vzhľadom na skutočnosť, že budova je majetkom obce, máme povinnosť urobiť opatrenia na zabránenie vzniku nebezpečenstva. Starostka túto situáciu už prejednala aj s právnou zástupkyňou obce. Starostka otvorila priestor na diskusiu k tomuto bodu, a požiadala poslancov aby sa vyjadrili. Právna zástupkyňa obce navrhla ukončiť zmluvu s dohodou, s tým, že treba OZ informovať o skutočnosti, predvolať pána Zsemberiho na obecný úrad. Poslankyňa Kassaiová sa pýtala, či obec chce investovať do opravy budovy, ako to za jednu variantu spomínal statik alebo sa odstráni budova. Podľa vyjadrenia starostky sanácia budovy je ekonomicky náročné, lepšie by sa oplatilo postaviť novú budovu. Poslanci už nemali pripomienky, preto starostka ukončila diskusiu a požiadala prečítať návrh na uznesenie a následne dala na hlasovanie. Návrh na uznesenie predniesol člen návrhovej komisie.

Správa z obhliadky SP23009, zmluva o nájme nebytového priestoru, uznesenie OZ č. 111/2021 zo dňa 6.5.2021 tvoria prílohu č. 13 zápisnice

**Návrh uznesenia č. 42/2023**

Obecné zastupiteľstvo v Šalove po prerokovaní programového bodu

**berie na vedomie**

Správu z obhliadky objektu administratívnej budovy vo vlastníctve obce t. č. v nájme občianskeho združenia Lepší život Šalov

**ukladá**

predvolať na obecný úrad Sabinu Czafíkovú, predsedu o.z., a oznámiť dôvod na ukončenie nájomnej zmluvy, oboznámiť ju so správou z obhliadky objektu, vyzvať nájomcu na vrátenie kľúčov od vchodových dverí.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Bc. Renáta  Kassaiová | Ingrida  Baranyaiová | Eva  Molnárová | Ľudovit  Jakab | Zsolt Štugel | Celkom |
| Za | x | x | x | x | - | 4 |
| Proti | - | - | - | - | - | - |
| Zdržal sa | - | - | - | - | - | - |

**14. Interpelácia poslancov**

V tomto bode programu neboli prednesené žiadne interpelačné príspevky.

**15. Diskusia**

V tomto bode programu neboli žiadne príspevky.

**16. Záver**

Po prerokovaní všetkých bodov programu starostka obce poďakovala prítomným za účasť

a ukončila rokovanie OZ.

Mgr. Renáta Kassaiová

starostka obce

Overovatelia zápisnice:

Eva Molnárová .....................................

Ľudovit Jakab ....................................

Zapisovateľka:

Alžbeta Čerbová ............................